દિલ્હી પોલીસના એક અધિકારી એમ કે મીણાએ જણાવ્યું હતું કે તેઓ દિલ્હી પોલીસ વતી કહેવા માંગે છે કે તેમને લશ્કરી જવાનો કર્મચારીઓ અને પૂર્વ સૈનિકો પ્રત્યે સંપૂર્ણ માન છે. ૧૪મી ઓગસ્ટે જે કાંઈ થયું તે કેટલીક ગેરસમજ અને ગૂંચવણને લીધે થયું હતું. અમે તમારી સાથે જ છીએ. દરમ્યાન, વન રેન્ક વન પેન્શનના મુદ્દે આંદોલનનો અંત લાવવા માટે સંરક્ષણ પ્રધાન મનોહર પારિકરે આપેલી સલાહની પણ અવગણના કરીને આ યોજનાના અમલની પોતાની માંગણી માટે દબાણ ઉભું કરવા ત્રીજા પૂર્વ સૈનિક આમરણાંત ઉપવાસ પર ઉતર્યા હતા.